আয়ুষ্মান খুরানা (জন্ম: নিশান্ত খুরানা, ১৪ সেপ্টেম্বর ১৯৮৪) একজন ভারতীয় অভিনেতা এবং সঙ্গীত শিল্পী, যিনি মূলত হিন্দি চলচ্চিত্রে কাজ করে থাকেন। তার অভিনীত চলচ্চিত্রে তাকে সাধারণ ব্যক্তি চরিত্রে বিভিন্ন সামাজিক অনুষঙ্গের বিরুদ্ধে সংগ্রাম করতে দেখা যায়। তিনি একটি জাতীয় চলচ্চিত্র পুরস্কার ও চারটি ফিল্মফেয়ার পুরস্কার-সহ অসংখ্য পুরস্কার অর্জন করেছেন। তিনি ২০১৩ ও ২০১৯ সালে ফোর্বস ইন্ডিয়ার ১০০ সেলেব্রিটি তালিকায় তালিকাভুক্ত হন এবং ২০২০ সালে টাইম-এর বিশ্বের ১০০ সবচেয়ে প্রভাবশালী ব্যক্তি তালিকায় তালিকাভুক্ত করে।  খুরানা ২০০৪ সালে আপাতবাস্তব টেলিভিশন অনুষ্ঠান এমটিভি রোডিজের দ্বিতীয় মৌসুমে চ্যাম্পিয়ন হন এবং টেলিভিশনে উপস্থাপনার মাধ্যমে অভিনয় জগতে পা রাখেন। ২০১২ সালে সুজিত সরকার পরিচালিত প্রণয়ধর্মী হাস্যরসাত্মক ধাঁচের চলচ্চিত্র ভিকি ডোনার-এ অভিনয়ের মাধ্যেম বলিউডে পা রাখেন। চলচ্চিত্রটি ব্যাবসায়িকভাবে সাফল্য অর্জন করে এবং তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন। কয়েক বছর বিরতির পর তিনি ব্যবসাসফল ও সমাদৃত চলচ্চিত্র দম লগা কে হইশা (২০১৫)-এ শ্রেষ্ঠাংশে অভিনয় করেন।  খুরানা হাস্যরসাত্মক নাট্যধর্মী বরেলি কি বর্ফী (২০১৭), শুভ মঙ্গল সাবধান (২০১৭), বাধাই হো (২০১৮), ড্রিম গার্ল (২০১৯, বালা (২০১৯); থ্রিলারধর্মী আন্ধাধুন (২০১৮); এবং অপরাধ নাট্যধর্মী আর্টিকেল ১৫ (২০১৯)-এর মত বক্স অফিসে ব্যবসাসফল চলচ্চিত্র দিয়ে নিজেকে প্রতিষ্ঠিত করেন। আন্ধাধুন চলচ্চিত্র অন্ধ পিয়ানোবাদক চরিত্রে এবং আর্টিকেল ১৫ চলচ্চিত্রে সৎ পুলিশ অফিসার চরিত্রে অভিনয় করে তিনি টানা দুইবার শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার অর্জন করেন এবং প্রথমোক্ত চলচ্চিত্রে অভিনয়ের জন্য শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। ২০২০ সালে তিনি শুভ মঙ্গল জ্যায়াদা সাবধান চলচ্চিত্রে অভিনয় করেন, যা শ্রেষ্ঠাংশে পুরুষ সমকামী চরিত্র নিয়ে নির্মিত প্রথম মূলধারার বলিউড চলচ্চিত্র। এরপর কয়েকটি ইতিবাচক পর্যালোচনা পাওয়া স্বত্বেও বক্স অফিসে ব্যর্থ চলচ্চিত্রের পর তিনি ড্রিম গার্ল ২ (২০২৩) দিয়ে ব্যবসা সফলতা লাভ করেন।  অভিনয়ের পাশাপাশি তিনি কয়েকটি চলচ্চিত্রের গানেও কণ্ঠ দিয়েছেন। তার গাওয়া "পানি দা রঙ" গানের জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন।   প্রাক জীবন  খুরানা চন্ডীগড়ে পুনম এবং পি খুরানার ঘরে জন্মগ্রহণ করেন। তিনি চন্ডীগড়ের সেন্ট জন্স হাই স্কুল এবং ডাভ কলেজে পড়াশোনা করেছেন। তিনি ইংরেজি সাহিত্যে পড়াশোনা করেছেন।   অভিনয় জীবন   চলচ্চিত্র তালিকা    সাল নাম চরিত্র টীকা ২০১২ভিকি ডোনার ভিকি অরোরা ২০১৩নৌটাংকি শালা রাম পারমার ২০১৪বেওয়াকুফিয়া মোহিত চাড্ডা ২০১৫হাওয়াইজাদা শিভকর বাপুজি তালপাড়েদম লগা কে হইশা প্রেম প্রকাশ তিওয়ারি ২০১৭মেরি প্যায়ারি বিন্দু অভিমন্যু রায়বরেলি কি বর্ফী  চিরাগ দুবেই শুভ মঙ্গল সাবধান মুদিত শর্মা ২০১৮আন্ধাধুন আকাশ আর্টিকেল ১৫ আইপিএস অফিসার আয়ন রঞ্জন ২০১৯ ড্রিম গার্ল লোকেশ বিশত / লাজবন্তী খুরানা বালা  বালা    ব্যক্তিগত জীবন  তাহিরা কাশ্যপের সঙ্গে তিনি বিবাহ বন্ধনে আবদ্ধ হন। তাদের এক ছেলে ও এক মেয়ে রয়েছে। ২০১৮ সালে তাহিরা কাশ্যপের স্তন ক্যান্সার ধরা পড়ে।   তথ্য উৎস    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:চণ্ডীগড়ের সঙ্গীতশিল্পী বিষয়শ্রেণী:চণ্ডীগড়ের অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:বর্মী বংশোদ্ভূত ভারতীয় ব্যক্তি বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:ভারতীয় খেলার অনুষ্ঠানের উপস্থাপক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় বৌদ্ধ বিষয়শ্রেণী:ভারতীয় নেপথ্য গায়ক বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার বিজয়ী বিষয়শ্রেণী:শ্রেষ্ঠ নবাগত অভিনেতা বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ নবাগত অভিনেতা বিভাগে আইফা পুরস্কার বিজয়ী বিষয়শ্রেণী:শ্রেষ্ঠ নবাগত অভিনেতা বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে স্ক্রিন পুরস্কার বিজয়ী বিষয়শ্রেণী:শ্রেষ্ঠ নবাগত অভিনেতা বিভাগে স্ক্রিন পুরস্কার বিজয়ী বিষয়শ্রেণী:স্টারডাস্ট পুরস্কার বিজয়ী